smcproject/ml-wiki-sentences huggingface dataset:
പോർച്ചുഗീസുകാരെ തോൽപ്പിച്ച് സാമൂതിരി രാജാവിൻ്റെ നേതൃത്വത്തിൽ കേരളത്തിലെ സ്വാതന്ത്ര്യ സമര പോരാളികൾ ചാലിയം കോട്ട പിടിച്ചെടുത്ത വീരേതിഹാസ ചരിത്രത്തെക്കുറിച്ചാണീ കാവ്യ കൃതി വിരചിതമായിട്ടുള്ളത്.
പോർച്ചുഗീസുകാരുടെ ഭരണകാലത്ത് കേരളത്തിലെ മോശമായ അവസ്ഥകളും അവരുടെ മുസ് ലിംകളോടും മറ്റു ന്യൂനപക്ഷങ്ങളോടുമുള്ള കിരാത പ്രവർത്തങ്ങളുടെയും വിശദീകരണമാണിത്, കവിത അറിയിക്കുന്നത് കേരള ചരിത്ര സംഭവങ്ങളാണ് .538 ബൈതുകളാണിതിൽ ഉൾപ്പെടുന്നത്.
മാപ്പിള്ളപാട്ടിലെ തന്നെ ആദ്യ കൃതി എന്ന് കരുതപ്പെടുന്ന മുഹ്യുദ്ദീൻ മാലയുടെ രചയിതാവാണ് ഖാളി മുഹമ്മദ്.
ഇദ്ദേഹം എഴുത്തുകാരൻ എന്നതിനു പുറമെ ഒരു സ്വാതന്ത്ര്യ സമര പോരാളി കൂടിയായിരുന്നു.
മമ്പുറം തങ്ങൾ, സൈനുദ്ദീൻ മഖ്ദൂമുമാർ, ഉമർ ഖാളി തുടങ്ങിയ മതനേതാക്കളെ പോലെ തന്നെ ഇദ്ദേഹം ഒരു മതപണ്ഡിതനും സാമൂഹ്യപ്രവർത്തകനും കൂടിയായിരുന്നു ഇദ്ദേഹം.
ജനനം: 1572 കോഴിക്കോട്
പഠനം: പിതാവ് അബ്ദുൽ അസീസ് (r), ഉസ്മാൻലബ്ബ തുടങ്ങിയ പണ്ഡിതരിൽ നിന്നും അറിവ് നേടി.
രചന: അൻപതോളം രചനകൾ മഹാനുഭാവൻ്റേ കരങ്ങളിൽ പിറന്നു.
അൽ ബഖറ ഇംഗ്ലീഷ് വിലാസം https://ml.wikipedia.org/wiki/Al-Baqara
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ രണ്ടാമത്തെ അദ്ധ്യായമാണ്‌ അൽ ബഖറ (അറബി: سورة البقرة ).
വിശുദ്ധ ഖുർ‌ആനിലെ ഏറ്റവും വലിയ അദ്ധ്യായമാണിത്.
ആയത്തുൽ കുർസീ എന്നറിയപ്പെടുന്ന പ്രത്യേക സൂക്തവും (സൂക്തം 255), ഖുർ‌ആനിലെ ഏറ്റവും വലിയ സൂക്തവും (സൂക്തം 282)  ഉൾക്കൊള്ളുന്നത് ഈ അദ്ധ്യായത്തിലാണ്.
അദ്ധ്യായത്തിന്റെ പേര്
ഈ അദ്ധ്യായത്തിലെ 67 മുതൽ 73വരെയുള്ള സൂക്തങ്ങളിൽ മൂസാ നബി ഇസ്രായീല്യരോട് ഒരു പശുവിനെ അറുക്കാൻ കല്പിച്ച സംഭവം സൂചിപ്പിക്കുന്നതിനാലാണ് ഈ പേര് വന്നത്.
അവതരണ കാലം
ഈ അദ്ധ്യായത്തിന്റെ ഭൂരിപക്ഷം ഭാഗങ്ങളും മുഹമ്മദ് നബിയുടെ മദീനയിലെ ജീവിതത്തിനിടയ്ക്ക് വെളിപ്പെട്ടതാണ്; ചുരുക്കം ചില വചനങ്ങൾ അവസാനകാലത്ത് മക്കയിലും .
ആയത്തുൽ കുർസീ
അൽ ബഖറ അദ്ധ്യായത്തിലെ 255-മത്തെ സൂക്തത്തെ ആയത്തുൽ കുർസീ എന്നു വിളിക്കുന്നു.
അല്ലാഹുവിന്റെ രാജപീഠം (കുർസിയ്യ് ) പരാമർശിക്കപ്പെടുന്നതു കൊണ്ടാണ് സൂക്തത്തിന് ഈ പേര് വന്നത്.
അല്ലാഹുവിന്റെ പല നാമങ്ങളും ഗുണങ്ങളും ഈ സൂക്തത്തിൽ പരാമർശിക്കുന്നു.
അതിനാൽ ഖുർ‌ആനിലെ ഏറ്റവും പ്രാധാന്യമുള്ള സൂക്തമായി ആയത്തുൽ കുർസീ കണക്കാക്കപ്പെടുന്നു.
മുഹമ്മദ് നബിയുടെ അനുയായി ആയിരുന്ന ഉബയ്യു‌ബ്നു ക‌അബിൽ നിന്ന് നിവേദനം ചെയ്യപ്പെട്ട ഒരു ഹദീസിൽ “അല്ലാഹുവിന്റെ ഗ്രന്ഥത്തിലെ ഏറ്റവും മഹത്തായ സൂക്തം“ എന്ന് മുഹമ്മദ് നബി ഈ ആയത്തിനെ വിശേഷിപ്പിച്ചിരിക്കുന്നതായി രേഖപ്പെടുത്തിയിരിക്കുന്നു. ആയത്തുൽ കുർസീയുടെ പരിഭാഷ “ അല്ലാഹു - അവനല്ലാതെ ദൈവമില്ല. എന്നെന്നും ജീവിച്ചിരിക്കുന്നവൻ. എല്ലാം നിയന്ത്രിക്കുന്നവൻ. മയക്കമോ ഉറക്കമോ അവനെ ബാധിക്കുകയില്ല. അവന്റേതാണ്‌ ആകാശഭൂമികളിലുള്ളതെല്ലാം. അവന്റെ അനുവാദപ്രകാരമല്ലാതെ അവൻറെയടുക്കൽ ശുപാർശ നടത്താനാരുണ്ട്‌ ? അവരുടെ മുമ്പിലുള്ളതും അവർക്ക്‌ പിന്നിലുള്ളതും അവൻ അറിയുന്നു. അവന്റെ അറിവിൽ നിന്ന്‌ അവൻ ഇച്ഛിക്കുന്നതല്ലാതെ ( മറ്റൊന്നും ) അവർക്ക്‌ സൂക്ഷ്മമായി അറിയാൻ കഴിയില്ല. അവന്റെ അധികാരപീഠം ആകാശഭൂമികളെ മുഴുവൻ ഉൾകൊള്ളുന്നതാകുന്നു. അവയുടെ സംരക്ഷണം അവന്ന്‌ ഒട്ടും ഭാരമുള്ളതല്ല. അവൻ ഉന്നതനും മഹാനുമത്രെ. ”
— ഖുർആൻ (മലയാളവിവിർത്തനം
) , അൽ ബഖറ 2:255 ഖുർആനിലെ ഏറ്റവും വലിയ ആയത്ത്
ഈ സൂറത്തിലെ 282-മത്തെ ആയത്താണ് ഖുർആനിലെ ഏറ്റവും വലിയ ആയത്ത്.
ഈ ആയത്തിൽ കടം ഇടപാടുകൾ എഴുതി വെക്കുന്നതിനെ കുറിച്ച് പ്രതിപാതിക്കുന്നു.
ഈ ആയത്തിനെ ആയത്തു ദൈൻ (കടത്തെ കറിച്ചുള്ള ആയത്ത്) എന്നും അറിയപ്പെടുന്നു.
മുൻപുള്ള സൂറ: അൽ ഫാത്തിഹ ഖുർആൻ അടുത്ത സൂറ: ആലു ഇംറാൻ സൂറത്ത്
(അദ്ധ്യായം) 2
1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 This box: view talk edit കൂടുതൽ അറിവിന് അൽ ബഖറ(വിക്കിസോഴ്‌സ്) തഫ്‌സീർ അഥവാ വിവരണം (tafsir.com) Archived 2008-05-13 at the Wayback Machine .
ഈ അദ്ധ്യായത്തിന്റെ യൂണികോഡിലുള്ള മലയാളം പരിഭാഷ അൽ ബഖറ (അറബി) - Altafsir.com അദ്ധ്യായം 2, അൽ ബഖറ ആയതുൽ കുർസി പഠനം (mounthira.com) അൽ ബഖറ - അറബിയും വിവിധ ഭാഷകളിലുള്ള ലിപ്യന്തരീകരണവും ഖുർ‌ആൻ പാരായണം (readquran.blogspot.com)
അൽ ബഹ ഇംഗ്ലീഷ് വിലാസം https://ml.wikipedia.org/wiki/Al_Bahah
സൗദി അറേബ്യയുടെ തെക്ക് - പടിഞ്ഞാറ് ഭാഗത്ത് സ്ഥിതി ചെയ്യുന്ന പ്രദേശമാണ് അൽ ബഹ ( അറബി : الباحة ‬ Al Bāḥa ).
സമുദ്ര നിരപ്പിൽ നിന്നും വളരെ ഉയരം കൂടിയ പ്രദേശമായ അൽ ബഹ രാജ്യത്തെ പ്രധാന സുഖവാസ കേന്ദ്രമാണ് .
കാലാവസ്ഥ അൽ ബഹ പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °C (°F) 23 (73) 23 (73) 23 (73) 29 (84) 30 (86) 33 (91) 34 (93) 33 (91) 31 (88) 30 (86) 30 (86) 29 (84) 34 (93) ശരാശരി കൂടിയ °C (°F) 12 (54) 14 (57) 16 (61) 23 (73) 25 (77) 28 (82) 30 (86) 30 (86) 27 (81) 25 (77) 23 (73) 20 (68) 20 (68) ശരാശരി താഴ്ന്ന °C (°F) 08 (46) 09 (48) 11 (52) 13 (55) 18 (64) 21 (70) 24 (75) 23 (73) 21 (70) 15 (59) 11 (52) 09 (48) 12 (54) താഴ്ന്ന റെക്കോർഡ് °C (°F) −4 (25) −2 (28) 2 (36) 3 (37) 4 (39) 7 (45) 10 (50) 10 (50) 9 (48) 2 (36) −3 (27) −4 (25) −4 (25) വർഷപാതം mm (inches) 48 (1.89) 48 (1.89) 48 (1.89) 48 (1.89) 48 (1.89) 48 (1.89) 48 (1.89) 48 (1.89) 48 (1.89) 48 (1.89) 48 (1.89) 48 (1.89) 576 (22.68) അവലംബം
അൽ ഫാത്തിഹ ഇംഗ്ലീഷ് വിലാസം https://ml.wikipedia.org/wiki/Al-Fatiha ٱلۡفَاتِحَةِ
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ ആദ്യം വായിക്കപ്പെടുന്നതും ഇസ്ലാം മതവിശ്വാസികൾ അധികമായും ആവർത്തിച്ചും പാരായണം ചെയ്യുന്നതുമായ അധ്യായമാണ്‌ അൽ ഫാത്തിഹ (അറബി:الفاتحة) വിശുദ്ധ ഖുർആന്റെ പ്രാരംഭമായതിനാൽ അൽ ഫാത്തിഹ എന്ന പേര് ഈ അദ്ധ്യായത്തിനു ലഭിച്ചു.
എല്ലാ ദിവസങ്ങളിലുമുള്ള 5 സമയങ്ങളിലെ നമസ്കാരത്തിൽ എല്ലാ റക്കഅകളിലും ഈ അദ്ധ്യായം പാരായണം ചെയ്യൽ നിർബന്ധമായി കണക്കാക്കുന്നു.
ഒരു ദിവസം 5 നമസ്കാരങ്ങളിൽ ഈ അധ്യായം 17 തവണ  ആവർത്തിക്കപ്പടുന്നു.
മറ്റു പേരുകൾ ഫാത്തിഹത്തുൽ കിതാബ് - വേദഗ്രന്ഥത്തിന്റെ പ്രാരംഭം ഉമ്മുൽ ഖുർ‌ആൻ, ഉമ്മുൽ കിതാബ് - ഖുർ‌ആന്റെ മാതാവ്, ഗ്രന്ഥത്തിന്റെ മാതാവ് അഥവാ കേന്ദ്രം എന്ന അർത്ഥത്തിൽ അസാസുൽ ഖുർ‌ആൻ - ഖുർ‌ആന്റെ അസ്ഥിവാരം കാഫിയ - ഖുർ‌ആൻ വിശദമായി പഠിക്കുന്നവർക്ക് തുടക്കമിടാൻ ഈ അദ്ധ്യായം ധാരാളം (മതിയായത്) എന്ന അർത്ഥത്തിൽ കൻസു - നിക്ഷേപം - വിജ്ഞാനമൂല്യങ്ങളുടെ നിക്ഷേപം എന്ന അർത്ഥത്തിൽ സൂറത്തുൽ ഹംദ് - സ്തുതികീർത്തനത്തിന്റെ അദ്ധ്യായം (ദൈവത്തെ സ്തുതിക്കുന്നതിനാൽ) സൂറത്തുൽ ദുആ - പ്രാർത്ഥനയുടെ അദ്ധ്യായം (അദ്ധ്യായത്തിന്റെ അവസാനം പ്രാർത്ഥനയുടെ രൂപമായതിനാൽ) സൂറത്തുൽ സ്വലാ - നമസ്കാരത്തിന്റെ അദ്ധ്യായം (നമസ്കാരത്തിൽ ഒഴിച്ചുകൂടാൻ പറ്റാത്തതിനാൽ) ഖുർആൻ/ഹദീസുകളിൽ നിന്ന്
"തീർച്ചയായും ആവർത്തിത വചനങ്ങളിൽ പെട്ട ഏഴെണ്ണവും മഹത്തായ ഖുർആനും നിനക്ക് നാം നൽകിയിരിക്കുന്നു."
വി.
ഖു.
അൽഹിജിറ് :87 അവതരണം
ഇത് മക്കയിൽ അവതീർണ്ണമായ ഒരു അദ്ധ്യായമാണ്.
ഏഴ് സൂക്തങ്ങൾ അടങ്ങിയതാണ് ഈ അദ്ധ്യായം.
പൂർണ്ണരൂപത്തിൽ ആദ്യമായി മുഹമ്മദ് നബിക്ക് അവതീർണ്ണമായ അദ്ധ്യായമാകുന്നു ഇത്.
ഇതിനു മുൻപ് അൽ അലഖ് , അൽ മുസ്സമ്മിൽ , അൽ മുദ്ദഥിർ എന്നീ അദ്ധ്യായങ്ങളിലെ കേവലം ചില സൂക്തങ്ങൾ മാത്രമമെ അവതീർണ്ണമായിരുന്നുള്ളൂ.
പ്രതിപാദ്യവിഷയം
ദൈവത്തിനുള്ള സ്തുതിയും, പ്രാർത്ഥനയും, സഹായ അഭ്യർഥനയുമാണ് ഈ അദ്ധ്യായത്തിലെ പ്രതിപാദ്യം.
നമസ്കാരത്തിൽ
ഫാത്തിഹ പാരായണം ചെയ്യാതെയുള്ള നമസ്കാരം അപൂർണ്ണമാണെന്ന് സഹീഹ് ബുഹാരി , സഹീഹ് മുസ്ലിം എന്നീ ഹദീഥുകളിൽ പറയുന്നുണ്ട്.
അറബി സൂക്തങ്ങളും അവയുടെ ലിപ്യാന്തരവും പരിഭാഷയും 1:1 بِسْمِ اللّهِ الرَّحْمـَنِ الرَّحِيم
Bismillāhi r-raḥmāni r-raḥīm ബിസ്മില്ലാഹി റഹ്മാനി റഹീം In the name of God, the Most Beneficent, the Most Merciful: പരമകാരുണികനും കരുണാനിധിയുമായ അല്ലാഹുവിന്റെ നാമത്തിൽ.
1:2 الْحَمْدُ للّهِ رَبِّ الْعَالَمِين
Al ḥamdu lillāhi rabbi l-'ālamīn അൽ ഹംദു ലില്ലാഹി റബ്ബിൽ ആലമീൻ Praise be to God, the Lord of the Universe.
സ്തുതി സർവ്വലോക പരിപാലകനായ അല്ലാഹുവിന്നാകുന്നു.
1:3 الرَّحْمـنِ الرَّحِيم
Ar raḥmāni r-raḥīm അറ്‌റഹ്മാനി റഹീം The Most Merciful, the Ever Merciful.
പരമകാരുണികനും കരുണാനിധിയും.
1:4 مَـالِكِ يَوْمِ الدِّين
മാലികി യൌമുദ്ദീൻ Māliki yawmi d-dīn King of the Day of Judgment.
പ്രതിഫല ദിവസത്തിന്റെ ഉടമസ്ഥൻ.
1:5 إِيَّاك نَعْبُدُ وإِيَّاكَ نَسْتَعِين
ഇയ്യാക്കനൌബുദു വ ഇയ്യാക്കനസ്ഥഈം\ Iyyāka na'budu wa iyyāka nasta'īn You alone we worship, and You alone we ask for help നിന്നെ മാത്രം ഞങ്ങൾ ആരാധിക്കുന്നു.
നിന്നോട്‌ മാത്രം ഞങ്ങൾ സഹായം തേടുന്നു.
1:6 اهدِنَــــا الصِّرَاطَ المُستَقِيمَ
ഇഹ്ദിന സിറാത്തൽ മുസ്ഥഖീം Ihdinā ṣ-ṣirāṭ al mustaqīm Guide us to the straight path; ഞങ്ങളെ നീ നേർമാർഗ്ഗത്തിൽ  ചേർക്കേണമേ.
1:7 صِرَاطَ الَّذِينَ أَنعَمتَ عَلَيهِمْ غَيرِ المَغضُوبِ عَلَيهِمْ وَلاَ الضَّالِّين
സിറാത്തല്ലതീന അൻ അംത അലൈഹിം ഗൈരിൽ മഗ്‌ളൂബി അലൈഹിം വലള്ളാല്ലീൻ Ṣirāṭ al-laḏīna an'amta 'alayhim ġayril maġḍūbi 'alayhim walāḍ ḍāllīn The path of those whom you have blessed, not of those who have deserved anger, nor of those who stray.
നീ അനുഗ്രഹിച്ചവരുടെ മാർഗ്ഗത്തിൽ .
കോപത്തിന്ന്‌ ഇരയായവരുടെ മാർഗ്ഗത്തിലല്ല .
പിഴച്ചുപോയവരുടെ മാർഗ്ഗത്തിലുമല്ല.
നിർബന്ധമില്ലെങ്കിലും സാധാരണയായി ഫാത്തിഹക്ക് അവസാനം “ആമീൻ” (ഈ പ്രാർഥന സ്വീകരിക്കേണമേ) എന്ന് ചൊല്ലാറുണ്ട്.
അൽ ഫാത്തിഹ സൂറ കേൾക്കുക Vocal ( ഡൗൺലോഡ്‌ ) noicon ഫയൽ പ്രവർത്തിക്കുന്നില്ലേ ?
കൂടുതൽ അറിവിന് അൽ ഫാത്തിഹ (വിക്കിസോഴ്‌സ്) അൽ ഫാത്തിഹ എന്ന അദ്ധ്യായത്തിന്റെ യൂണികോഡിലുള്ള മലയാളം പരിഭാഷ (quranmalayalam.com) തഫ്‌സീർ അഥവാ വിവരണം (tafsir.com) Archived 2008-05-13 at the Wayback Machine .
അൽ ഫാത്തിഹ എന്ന അദ്ധ്യായത്തിന്റെ വിവരണം (sunnahonline.com) അൽ ഫാത്തിഹ എന്ന അദ്ധ്യായത്തിന്റെ വിവരണം (wahiduddin.net) മുൻപുള്ള സൂറ: — ഖുർആൻ അടുത്ത സൂറ: അൽ ബഖറ സൂറത്ത്
(അദ്ധ്യായം) 1
അൽ ബത്തീൻ എക്സിക്യൂട്ടീവ് വിമാനത്താവളം
അബുദാബി എമിറേറ്റിൽ സ്ഥിതി ചെയ്യുന്ന ഒരു സ്വകാര്യ-ബിസിനസ് ജെറ്റ് വിമാനത്താവളമാണ് അൽ ബത്തീൻ എക്സിക്യൂട്ടീവ് വിമാനത്താവളം ( IATA : AZI , ICAO : OMAD ) .
അബുദാബി നഗരത്തിൽ നിന്നും 12 കിലോമീറ്റർ മാറി ഖലീഫ പാർക്കിനു സമീപവുമാണ് ഇത് സ്ഥിതി ചെയ്യുന്നത്.
ഐതരേയോപനിഷത്ത് ഇംഗ്ലീഷ് വിലാസം https://ml.wikipedia.org/wiki/Aitareya_Upanishad
ഭാരതീയ പാരമ്പര്യത്തിലെ തത്ത്വാന്വേഷണരചനകളായ ഉപനിഷത്തുകളിൽ ഒന്നാണ് ഐതരേയോപനിഷത്ത് .
ദശോപനിഷത്തുകൾ എന്നറിയപ്പെടുന്ന പത്തു മുഖ്യ ഉപനിഷത്തുകളിൽ ഐതരേയും ഉൾപ്പെടുന്നു.
ഋഗ്വേദത്തോടു ചേർന്നുള്ള ഐതരേയ ബ്രാഹ്മണത്തിന്റെ തുടർച്ചയായി വരുന്ന ഐതരേയാരണ്യകത്തിന്റെ ഭാഗമാണ് ഈ ഉപനിഷത്ത്.
ഐതരേയ ബ്രാഹ്മണത്തിന്റേയും ഐതരേയാരണ്യകത്തിന്റേയും കർത്താവായി കരുതപ്പെടുന്ന മഹിദാസ ഐതരേയനുമായി ബന്ധപ്പെടുത്തിയാണ് ഈ ഉപനിഷത്തിന്റെ പേരിനെ വിശദീകരിക്കാറുള്ളത്.
സൃഷ്ടലോകത്തിന്റേയും ജീവന്റേയും ഉല്പത്തി-വികാസങ്ങളെ ലളിതവും നാടകീയവുമായി ചിത്രീകരിച്ച്, എല്ലാറ്റിലും കുടികൊള്ളുന്ന ആന്തരികസത്ത ആത്മാവാണെന്ന് സ്ഥാപിക്കുകയാണ് ഈ ഉപനിഷത്ത്.
ആകെ മൂന്നദ്ധ്യായങ്ങളാണ് ഈ ഉപനിഷത്തിലുള്ളത്.
ആദ്യത്തെ ആദ്ധ്യായം മാത്രം മൂന്നു ഖണ്ഡങ്ങളായി തിരിച്ചിരിക്കുന്നു.
രണ്ടും മൂന്നും അദ്ധ്യായങ്ങളിൽ ഓരോ ഖണ്ഡങ്ങൾ വീതമേയുള്ളു.
ഒന്നാം അദ്ധ്യായം ഒന്നാം ഭാഗം
ആദിയിൽ ഏകനായി സ്ഥിതിചെയ്ത ആത്മാവ് തന്റെ ഉണ്മയിൽ നിന്ന് ലോകങ്ങളെയെല്ലാം സൃഷ്ടിക്കുന്നതാണ് ഇവിടെ വിവരിക്കുന്നത്.
അങ്ങനെ മുകളിലും താഴെയുമുള്ള ജലങ്ങളും , പ്രകാശവും , മരണവും സൃഷ്ടിക്കപ്പെട്ടു.
പിന്നെ സൃഷ്ടിപാലകന്മാരെ ഉരുവാക്കാനായി ആത്മാവ് ജലങ്ങളിൽ നിന്ന് പുരുഷനെ സമാഹരിച്ച് രൂപം നൽകിയിട്ട് അവനുമേൽ ധ്യാനിച്ചപ്പോൾ മുട്ടവിരിയുമ്പോഴെന്ന പോലെ  അവനിൽ വായ മുളച്ച് അതിൽ നിന്ന് വാക്കും, അഗ്നിയും പുറപ്പെട്ടു.
അതുപോലെ മുളച്ച നാസാരന്ധ്രത്തിൽ നിന്ന് ശ്വാസവും വായുവും , കണ്ണുകളിൽ കാഴ്ചയും സൂര്യനും , ചെവികളിൽ നിന്ന് ശ്രവണവും ദിക്കുകളും, ത്വക്കിൽ നിന്ന് രോമങ്ങളും വൃക്ഷാദികളും ഹൃദയത്തിൽ നിന്ന് മനസ്സും ചന്ദ്രനും പൊക്കിളിൽ നിന്ന് ഉച്ഛ്വാസവും പുറപ്പെട്ടു.
അതുപോലെ പ്രജനനേന്ദ്രിയവും അതിൽ നിന്ന് ജന്മകാരണമായ ജീവദ്രവവും ഉരുവെടുത്തു.
അങ്ങനെ ഉരുവാക്കപ്പെട്ട് ജലങ്ങളിൽ കഴിഞ്ഞ സൃഷ്ടിപാലകന്മാരായ ദേവന്മാർ‍‍, തങ്ങൾക്ക് വസിക്കാൻ ഇടവും ഭക്ഷണവും തരാൻ ആത്മാവിനോടപേക്ഷിച്ചു.
ആത്മാവ് അവർക്കു മുൻപിൽ ആദ്യം ഒരു പശുവിന്റേയും പിന്നെ അശ്വത്തിന്റേയും രൂപങ്ങളെ കൊണ്ടുവന്നു.
അതൊന്നും അവയെ തൃപ്തിപ്പെടുത്തിയില്ല.
ഒടുവിൽ ഒരു മനുഷ്യരൂപം കൊണ്ടുവന്നപ്പോൾ അവർ ആഹ്ലാദിച്ച്, "ഇതാണ് ഞങ്ങൾ ആഗ്രഹിച്ചതെന്നു" പറഞ്ഞു.
ആ ദേവന്മാർ മനുഷ്യരൂപത്തിൽ കുടികൊണ്ട് നാക്കും , ശ്രവണവും, കാഴ്ചയും, ഹൃദയവും , ത്വക്കും, പ്രജനനേന്ദ്രിയവും എല്ലാമായി.
മൂന്നാം ഭാഗം
പിന്നെ ആത്മാവ് ജലത്തിന്മേൽ ധ്യാനിച്ചപ്പോൾ ഭക്ഷണം രൂപപ്പെട്ടു.
ഭക്ഷണം ഭയന്ന് ഓടി രക്ഷപെടാൻ ശ്രമിച്ചപ്പോൾ മനുഷ്യൻ അതിനെ വാക്കുകൾ കൊണ്ട് പിടിക്കാൻ നോക്കി.
എന്നാൽ ഭക്ഷണത്തിന്റെ നാമം ഉരുവിട്ടതുകൊണ്ട് വിശപ്പകന്നില്ല.
പിന്നെ അവൻ ഘ്രാണിച്ച് അതിനെ പിടിക്കാൻ നോക്കി.
എന്നാൽ ഭക്ഷണത്തെ മണത്തതുകൊണ്ടും വിശപ്പകന്നില്ല.
അതുപോലെ, ഭക്ഷണത്തെ നോക്കിയതുകൊണ്ടോ, അതിന്റെ പേര് കേട്ടതുകൊണ്ടോ, അതിനെ സ്പർശിച്ചതുകൊണ്ടോ, അതിനെക്കുറിച്ച് ഓർത്തതുകൊണ്ടോ വിശപ്പകന്നില്ല.
പ്രജനനേന്ദ്രിയങ്ങളുടെ പ്രവർത്തനം കൊണ്ടും വിശപ്പടക്കാനായില്ല.
ഒടുവിൽ അധപ്രാണനായ ദഹനത്തിന്റെ നിശ്വാസം കൊണ്ട് ഭക്ഷണത്തെ പിടിച്ചെടുത്തപ്പോൾ വിശപ്പകന്നു.
പിന്നെ ആത്മാവ് ചിന്തിച്ചു:  "ഇവയ്ക്ക് ഞാനില്ലാതെ എങ്ങനെ നിലനിൽക്കാനാകും. ഇവ, വാക്കു കൊണ്ടു സംസാരിക്കുകയു, കണ്ണുകൊണ്ടു കാണുകയും, ചെവി കൊണ്ടു കേൾക്കുകയും, നാസിക കൊണ്ട് ഘ്രാണിക്കുകയും മറ്റും ചെയ്യുമ്പോൾ എന്റെ പങ്കെന്താണ്?"
ഒടുവിൽ മൂർദ്ധാവിലെ കവാടത്തിലൂടെ അകത്തുകടന്ന ആത്മാവ് ബോധത്തിന്റെ മൂന്നു തലങ്ങളിലും വാസമുറപ്പിച്ചു.
"ദൈവങ്ങൾ തിരശീലക്കുമറയിൽ കഴിയാനിഷ്ടപ്പെടുന്നു; അതേ, അവർ തിരശീലയ്ക്കു മറയിൽ കഴിയാൻ ഇഷ്ടപ്പെടുന്നു" എന്നാണ് ഒന്നാം അദ്ധ്യായത്തിനൊടുവിലെ വരികൾ.
പുരുഷന്റെ അംഗങ്ങളിലെ ശക്തികൾ ചേർന്നുണ്ടാകുന്ന ജീവദ്രവം സ്ത്രീയുടെ ഗർഭത്തിൽ ശിശുവായി രൂപപ്പെടുന്നതിനെക്കുറിച്ചാണ് ഈ ഭാഗം.
അമ്മയുടെ അംശമായ ശിശുവിനെ അമ്മ സം‌രക്ഷിക്കുന്നു.
ജനനത്തിനു മുൻപും പിൻപും അച്ഛൻ ശിശുവിൽ സ്നേഹം ചൊരിയുന്നു.
മാതാപിതാക്കളുടെ ആത്മാവു തന്നെയായ ശിശു രണ്ടാം ജന്മമായി അവരുടെ പരമ്പരയെ മുന്നോട്ടു നയിക്കുന്നു.
അമ്മയുടെ ഉദരത്തിൽ ആയിരിക്കെ എല്ലാ ജ്ഞാനങ്ങളും ആർജ്ജിച്ച് അറിവിന്റെ തികവിൽ ജനിച്ച വാമദേവന്റെ കഥയാണ് ഈ അദ്ധ്യായത്തിനൊടുവിൽ.
ഗർഭധാരണത്തേയും ജനനത്തേയും മറ്റും സംബന്ധിച്ച ഈ അദ്ധ്യായത്തിന്റെ തുടക്കം അപക്രമന്തു ഗർഭിണ്യ: എന്ന കൗതുകകരമായ നിർദ്ദേശത്തോടു കൂടിയാണ്.
"ഗർഭിണികൾ പുറത്തുപോയാലും" എന്നാണ് ഇതിനർത്ഥം.
പുരാതനഭാരതത്തിലെ ആത്മവിദ്യാപ്രബോധനങ്ങളിൽ സ്ത്രീകളും പങ്കെടുത്തിരുന്നു എന്നതിന് തെളിവായി ഈ നിർദ്ദേശം ചൂണ്ടിക്കാണിക്കപ്പെടാറുണ്ട്.
പ്രബോധനത്തിന്റെ ഒരു ഭാഗത്തിന്റെ സങ്കീർണ്ണത പരിഗണിച്ച് അതിൽ നിന്ന് ഗർഭിണികളെ മാത്രം ഒഴിവാക്കി.
അടുത്ത അദ്ധ്യായം തുടങ്ങുന്നത് ഗർഭിണികളെ സദസിൽ തിരികെ വരുവാൻ അനുവദിക്കുന്ന യഥാസ്ഥാനം ഗർഭിണ്യ: എന്ന നിർദ്ദേശത്തോടെയാണ്.
മൂന്നാം അദ്ധ്യായം
നാം ധ്യാനിക്കുന്ന ആത്മാവ് ആരാണെന്ന അന്വേഷണമാണ് ഈ അദ്ധ്യായത്തിൽ.
കാണാനും, കേൾക്കാനും, ഘ്രാണിക്കാനും, രുചിക്കാനും, ഉരുവിടാനും, അറിയാനും, ചിന്തിക്കാനും, ഓർമ്മിക്കാനും, ആശിക്കാനും, സ്നേഹിക്കാനും നമ്മെ സഹായിക്കുന്ന സ്വത്വമല്ല ആത്മാവ്.
അത്തരം പ്രവർത്തനങ്ങളിൽ നമ്മെ സഹായിക്കുന്ന ശക്തികൾ ആത്മാവിന്റെ സേവകന്മാർ മാത്രമാണ്.
എല്ലാ ദേവന്മാരിലും പഞ്ചഭൂതങ്ങളിലും കുടികൊള്ളുന്ന ശുദ്ധബോധമായ പ്രജ്ഞയാണ് ആത്മാവ്.
പ്രജ്ഞ ബ്രഹ്മം തന്നെയാണ്.
ബ്രഹ്മത്തെ അറിയുന്നവർ ആനന്ദത്തിൽ ജീവിക്കുകയും മരണത്തെ കടന്നുപോവുകയും ചെയ്യുന്നു എന്ന പ്രഖ്യാപനത്തിലാണ് ഈ ഉപനിഷത്ത് സമാപിക്കുന്നത്.
ഐതരേയൻ ഇതര എന്ന ശൂദ്രസ്ത്രീയുടെ മകനായിരുന്നെന്ന് പറയപ്പെടുന്നു.
അവലംബം 1 2 ഐതരേയോപനിഷത്ത്, ഉപനിഷത്തുകൾ, ഏകനാഥ് ഈശ്വരൻ(പ്രസാധനം: പെൻഗ്വിൻ) 1 2 3 തത്ത്വമസി, സുകുമാർ അഴീക്കോട്(പ്രസാധനം: കറന്റ് ബുക്ക്സ് തൃശൂർ) പുറത്തേക്കുള്ള കണ്ണികൾ
ഐതരേയോപനിഷത്ത്
ഐതിമദ്-ഉദ്-ദൗളയുടെ ശവകുടീരം ഇംഗ്ലീഷ് വിലാസം https://ml.wikipedia.org/wiki/Tomb_of_I%27tim%C4%81d-ud-Daulah Mausoleum of Itmad-ud-Daulah's tomb (front view)
ഉത്തർപ്രദേശ് സംസ്ഥാനത്തിലെ ആഗ്ര നഗരത്തിലെ ഒരു മുഗൾ ചക്രവർത്തിയുടെ ശവകുടീരം ആണ് ഐതിമദ്-ഉദ്-ദൗളയുടെ ശവകുടീരം.
"ജ്വുവൽ ബോക്സ്" എന്നും ചിലപ്പോൾ "ബച്ചാ താജ്" എന്നും താജ്മഹലിന്റെ പതിപ്പ് എന്ന നിലയിലും ഐതിമദ്-ഉദ്-ദൗളയുടെ ശവകുടീരം കണക്കാക്കപ്പെടുന്നു.
ജഹാംഗീറിന്റെ ഭാര്യ നൂർ ജഹാനാണ് ഈ ശവകുടീരം നിർമ്മാണത്തിനായി നിയോഗിച്ചത്.
അവരുടെ പിതാവ് മിർസ ഗിയാസ് ബേഗ് , യഥാർത്ഥത്തിൽ ഇത്തിമാദ്-ഉദ്-ദ ദൗള (സംസ്ഥാനത്തിന്റെ സ്തംഭം) എന്ന പദവി നൽകിയ നാടുകടത്തപ്പെട്ട പേർഷ്യൻ അമീറായിരുന്നു.
മിർസ ഗിയാസ് ബേഗ് താജ്മഹലിന്റെ നിർമ്മാണ ചുമതലയുള്ള ചക്രവർത്തിയായ ഷാജഹാന്റെ ഭാര്യ മുംതാസ് മഹലിന്റെ (യഥാർത്ഥത്തിൽ അസഫ് ഖാന്റെ മകളായ അർജുമന്ദ് ബാനോ എന്നാണ് പേര്) മുത്തച്ഛനും ആയിരുന്നു.
ലാഹോറിലെ ജഹാംഗീറിന്റെ ശവകുടീരത്തിന്റെ നിർമാണവും നൂർ ജഹാനായിരുന്നു.
പിയത്ര ഡ്യൂറ (അർദ്ധവൃത്താകൃതിയിലുള്ള കല്ല് കൊണ്ട് നിർമ്മിച്ച പുഷ്പ രൂപകൽപ്പന) ടെക്നിക്കിന്റെ ആദ്യ ഉപയോഗത്തിന് ഇത് ശ്രദ്ധേയമാണ്.
ചിത്രശാല Corner view General view from the river Entrance gate, outside view Entrance gate, inside view Mausoleum seen from the gate Mausoleum from the west Corner view Domed top of minaret Cornice and supports, detail Exterior wall, detail with niche Exterior wall, detail with niche Geometrically patterned panel with 10-point stars Jali pierced stone screen Pietra dura vases in marble wall with geometric floral border Interior decorated with vases, vegetal and geometric patterns Pietra dura on mausoleum interior wall Pietra dura on mausoleum interior wall അവലംബം പുറം കണ്ണികൾ Itmad-Ud-Daulah's Tomb എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Itmad ud Daulah യൂട്യൂബിൽ Pictures of Etimad-ud-Daulah's Tomb Pictures of Itmad-Ud-Daulah's Tomb from a backpackers trip around India The Tomb of Etimad-ud-Daula Archived 2019-07-14 at the Wayback Machine .
ഐതിഹ്യമാല ഇംഗ്ലീഷ് വിലാസം https://ml.wikipedia.org/wiki/Aithihyamala ഐതിഹ്യമാല പ്രമാണം:1073.jpg ഭാഷ മലയാളം വിഭാഗം ഐതിഹ്യ കഥകൾ ഗ്രന്ഥകർത്താവ് കൊട്ടാരത്തിൽ ശങ്കുണ്ണി പ്രസാധകൻ മംഗളോദയം വർഷം 1909-1934
കേരളത്തിൽ പ്രചാരത്തിലുണ്ടായിരുന്ന പല ഐതിഹ്യങ്ങൾ സമ്പാദിച്ചു ചേർത്ത് എട്ടു ഭാഗങ്ങളിലായി 25 വർഷങ്ങൾക്കിടയിലായി (1909 മുതൽ 1934 വരെ) കൊട്ടാരത്തിൽ ശങ്കുണ്ണി രചിച്ച ബൃഹദ്ഗ്രന്ഥമാണ് ഐതിഹ്യമാല .
സാഹിത്യവിദ്യാർത്ഥികൾക്കും ചരിത്രവിദ്യാർത്ഥികൾക്കും ഗവേഷകർക്കും ഒന്നു പോലെ ഉപയോഗപ്രദമായ  ഗ്രന്ഥമാണിത്.
ഐതിഹ്യമാലയെക്കുറിച്ച് അതിന്റെ അവതാരികയിൽ മലയാളത്തിലെ കഥാസരിത്‌സാഗരം എന്നാണ് അമ്പലപ്പുഴ രാമവർമ്മ വിശേഷിപ്പിച്ചത്‌.
അക്കാലത്തെ മലയാളത്തിൽ ചരിത്രവും പുരാണവും ചൊൽക്കേൾവിയും കെട്ടുപിണഞ്ഞു പ്രചരിച്ചിരുന്ന കഥകളെല്ലാം 126 ലേഖനങ്ങളിലായി തന്മയത്വത്തോടെ അവതരിപ്പിച്ചിരിക്കുകയാണ് ഈ ഗ്രന്ഥത്തിൽ.
ചെറിയ കുട്ടികൾക്കുപോലും മനസ്സിൽ കൗതുകം വളർത്തുന്ന വിധത്തിലാണ് ഐതിഹ്യമാലയിലെ വർണ്ണനകൾ.
എന്നിരുന്നാലും വെറും സങ്കല്പകഥകൾക്കപ്പുറം ഐതിഹ്യമാലയിൽ ചരിത്രം, വേണ്ടത്ര തെളിവുകളില്ലാതെയാണെങ്കിലും, ഇഴപിരിഞ്ഞു കിടക്കുന്നുണ്ട്.
പൊതുവേ ചരിത്രരചനാശീലമില്ലായിരുന്ന കേരളീയസമൂഹത്തിൽ ഈ ഗ്രന്ഥം ഇപ്പോഴും ചരിത്രവിദ്യാർ‌ത്ഥികൾക്ക് തള്ളിക്കളയാനാവാത്ത ഒരു അവലംബ ഉപാധിയാണു്.
എന്നാൽ ഇതിലെ കെട്ടുകഥകൾ പലതും ചരിത്രമോ ശാസ്ത്രമോ ആയി ബന്ധമില്ലാത്തതാണെങ്കിലും പലരും ഈ കഥകളെ തെറ്റായ അവലംബങ്ങൾ ആയി മറ്റിടങ്ങളിൽ ഉപയോഗിക്കാറുണ്ട്.
പണ്ഡിതസമൂഹത്തിനിടയിലും ആഢ്യകുലത്തിന്റെ സൊറപറയൽ വേദികളിലും മാത്രം ഒതുങ്ങിനിന്നിരുന്ന ഐതിഹ്യസാഹിത്യത്തെ സാധാരണക്കാർക്കിടയിലേക്കു കൊണ്ടുവരാൻ ഐതിഹ്യമാല വഹിച്ച പങ്കു വളരെ വലുതാണ്.
പിൽക്കാലത്ത് മലയാളത്തിൽ വേരുറപ്പിച്ചിട്ടുള്ള പല കഥാപാത്രങ്ങളും ലിഖിതമായി ആദ്യം പ്രത്യക്ഷപ്പെട്ടത് ഈ കൃതിയിലൂടെയാണ്.
ഒരുപക്ഷേ ഐതിഹ്യമാല ഉണ്ടായിരുന്നില്ലെങ്കിൽ പറയിപെറ്റ പന്തിരുകുലവും ആ കുലത്തിലെ ‘പന്തിരു‘നായകന്മാരും കേരളത്തിൽ ഇത്രയും പ്രസിദ്ധമാകുമായിരുന്നില്ല. അതുപോലെത്തന്നെയാണ് ‘കടമറ്റത്തു കത്തനാർ‘, ‘കായംകുളം കൊച്ചുണ്ണി‘, ‘കുളപ്പുറത്തു ഭീമൻ’, എന്നീ വീരനായകന്മാരും ‘പാഴൂർ പടിപ്പുര’, ‘കല്ലൂർ മന’, ‘പാണ്ടൻപുറത്തെ ഉപ്പുമാങ്ങ’ തുടങ്ങിയ സ്ഥല,സാമഗ്രികളും പ്രാദേശികഭേദമന്യേ മലയാളികൾക്ക് പരിചിതമായി തീർന്നത്.
ഐതിഹ്യമാലയുടെ പ്രസാധനചരിത്രം
മലയാളമനോരമ , ഭാഷാപോഷിണി തുടങ്ങിയ പത്രങ്ങളുടെ പ്രവർത്തനവുമായി ബന്ധപ്പെട്ട് കണ്ടത്തിൽ വറുഗീസുമാപ്പിളയും കൊട്ടാരത്തിൽ ശങ്കുണ്ണിയും സുഹൃത്തുക്കളോടൊപ്പം എന്നും വൈകീട്ട് മനോരമ ആപ്പീസിൽ ഒത്തുകൂടാറുണ്ടായിരുന്നു.
ആ അവസരങ്ങളിൽ, നേരമ്പോക്കുകൾ പറയുന്നതിനിടയിൽ ശങ്കുണ്ണി ധാരാളം ഐതിഹ്യങ്ങളും പറഞ്ഞുകേട്ട ചരിത്രകഥകളും ഉദ്ധരിക്കാറുമുണ്ടായിരുന്നു.
ക്രമേണ ശങ്കുണ്ണിയുടെ കഥാകഥനം ഈ സദസ്സുകളിലെ ഒഴിച്ചുകൂടാനാവാത്ത ഒരു ഭാഗമായിത്തീർന്നു.
അങ്ങനെയിരിക്കുമ്പോൾ ഒരു നാൾ വറുഗീസു മാപ്പിള ശങ്കുണ്ണിയോട് ഇക്കഥകളെല്ലാം ഉപന്യാസങ്ങളായി എഴുതി മനോരമയിലും ഭാഷാപോഷിണിയിലും പ്രസിദ്ധീകരിക്കാവുന്നതാണല്ലോ എന്നു നിർദ്ദേശിച്ചു.
അതനുസരിച്ച് ശങ്കുണ്ണി അത്തരം ഐതിഹ്യോപന്യാസങ്ങൾ എഴുതിത്തയ്യാറാക്കാനും തുടങ്ങി.
ഭാഷാപോഷിണി ത്രൈമാസികത്തിന്റെ കൊ.
വ.1073 കുംഭം-മീനം-മേടം (ക്രി.വ. 1898) പതിപ്പിൽ ഐതിഹ്യമാലയിലെ ആദ്യലേഖനമായ ‘ പറയി പെറ്റ പന്തിരുകുലം ’ അച്ചടിച്ചുവന്നു.
തുടർന്ന് ശങ്കുണ്ണി എഴുതിയ ഉപന്യാസങ്ങളെല്ലാം തന്നെ വായനക്കാർക്ക് അത്യന്തം ആസ്വാദ്യജനകമായി മാറി.
ആനുകാലികങ്ങളിലേക്ക് വേണ്ടി തയ്യാറാക്കുമ്പോൾ ഇത്തരം കഥകളുടെ പുഷ്ടി മുഴുവനും ആ ലേഖനങ്ങളിൽ സന്നിവേശിപ്പിക്കുവാൻ കഴിയുന്നില്ലെന്ന്‌ വറുഗീസു മാപ്പിള സങ്കടപ്പെട്ടു.
ഇവയെല്ലാം അല്പം കൂടി വിപുലീകരിച്ച് എഴുതുകയും പിന്നീട് എല്ലാം ചേർത്ത് ഒരു പുസ്തകമായി ഇറക്കുകയും ചെയ്യേണ്ടതാണെന്ന് അദ്ദേഹം ശങ്കുണ്ണിയോട് നിർദ്ദേശിച്ചു.
അതനുസരിച്ച് പിന്നീടുള്ള ഉപന്യാസങ്ങൾ ശങ്കുണ്ണി കൂടുതൽ ഗൗരവത്തോടെ എഴുതുവാനും ശേഖരിച്ചുവെക്കാനും തുടങ്ങി.
എന്നിരുന്നാലും വറുഗീസ് മാപ്പിളയുടെ ആകസ്മികമായ മരണത്തിനു ശേഷം, ഒട്ടൊക്കെ നൈരാശ്യത്തോടെ, അദ്ദേഹം ഐതിഹ്യമാലയുടെ രചന നിർത്തിവെച്ചു.
വ.1084 മകരമാസത്തിൽ (ക്രി.വ.1909 ജനുവരി-ഫെബ്രുവരി) ‘ലക്ഷ്മീഭായി’ എന്ന മാസികയുടെ മാനേജരായിരുന്ന വെള്ളായ്ക്കൽ നാരായണമേനോൻ അദ്ദേഹം തയ്യാറാക്കുന്ന ‘ലക്ഷ്മീഭായി ഗ്രന്ഥാവലി’യിലേക്ക് ഐതിഹ്യമാല ഒരു പുസ്തകമായി ചേർക്കുവാൻ ശങ്കുണ്ണിയോട് സമ്മതം ചോദിച്ചു.
ശങ്കുണ്ണി സസന്തോഷം അതു സമ്മതിക്കുകയും അതുവരെ തയ്യാറാക്കിയിട്ടുണ്ടായിരുന്ന 21 കഥകളും അയച്ചുകൊടുക്കുകയും ചെയ്തു.
(21-‌ാമത്തെ ‘ കിടങ്ങൂർ കണ്ടങ്കോരൻ ’ എന്ന ആനക്കഥ മാത്രം ‘ വിദ്യാവിനോദിനി ’ എന്ന മാസികയിൽ 1074 തുലാമാസത്തിൽ പ്രസിദ്ധീകരിച്ചിരുന്നതാണ്.)
ഏറെ താമസിയാതെ ‘ലക്ഷ്മീഭായി’ മാസിക അടച്ചുപൂട്ടുകയും തൃശ്ശൂരിലെ മംഗളോദയം അച്ചുകൂടം കമ്പനി ഐതിഹ്യമാലയുടെ തുടർന്നുള്ള പ്രകാശനം ഏറ്റെടുക്കുകയും ചെയ്തു.
1973ൽ മംഗളോദയം മൃതപ്രായമാവുന്നതുവരേയ്ക്കും അവരായിരുന്നു ഐതിഹ്യമാലയുടെ പ്രസാധകർ.
മൊത്തം എട്ടുഭാഗങ്ങളിലായി പൂർത്തീകരിച്ച ഈ മഹത്സമ്പാദനം 1974 മുതൽ ‘ കൊട്ടാരത്തിൽ ശങ്കുണ്ണി സ്മാരക സമിതി ’ ഏറ്റെടുത്ത് രണ്ടു ഭാഗങ്ങളാക്കി പുനപ്രസിദ്ധീകരിച്ചു.
വിതരണം നാഷണൽ ബുക്സ് ആയിരുന്നു.
1978 മുതൽ സമിതിക്കുവേണ്ടി ‘ കറന്റ് ബുക്സ് ‘ സമ്പൂർണ്ണ ഐതിഹ്യമാല ഒറ്റ ഭാഗമായി പ്രസിദ്ധീകരണം തുടർന്നു.
1974 മുതലുള്ള കണക്കു് അനുസരിച്ച് മാത്രം ഐതിഹ്യമാലയുടെ രണ്ടുലക്ഷത്തിലധികം കോപ്പികൾ അച്ചടിച്ചിറങ്ങിയിട്ടുണ്ട്.
മലയാളപുസ്തകങ്ങളിൽ ഇത്രയും പതിപ്പുകളിലൂടെ ഏറ്റവും കൂടുതൽ പ്രതികളിറങ്ങിയിട്ടുള്ള ചുരുക്കം പുസ്തകങ്ങളേ ഉള്ളൂ.
ഐതിഹ്യമാലയുടെ ഭാഗങ്ങളും ആദ്യം പ്രസിദ്ധീകരിച്ച വർഷവും താഴെകൊടുക്കുന്നു.
ഭാഗങ്ങൾ പ്രസിദ്ധീകരിച്ച വർഷം മാസം ഒന്നാം ഭാഗം 1909 ഏപ്രിൽ രണ്ടാം ഭാഗം 1914 സെപ്റ്റംബർ മൂന്നാം ഭാഗം 1925 ജൂലൈ നാലാം ഭാഗം 1926 സെപ്റ്റംബർ അഞ്ചാം ഭാഗം 1927 ഒക്ടോബർ ആറാം ഭാഗം 1929 ഫെബ്രുവരീ ഏഴാം ഭാഗം 1932 സെപ്റ്റംബർ എട്ടാം ഭാഗം 1934 ഒക്ടോബർ
ഗ്രന്ഥം 1 ചെമ്പകശ്ശേരിരാജാവ് കോട്ടയത്തുരാജാവ് മഹാഭാഷ്യം ഭർത്തൃഹരി അദ്ധ്യാത്മരാമായണം പറയിപെറ്റ പന്തിരുകുലം തലക്കുളത്തൂർ ഭട്ടതിരിയും പാഴൂർ പടിപ്പുരയും വില്വമംഗലത്തു സ്വാമിയാർ 1 കാക്കശ്ശേരി ഭട്ടതിരി മുട്ടസ്സു നമ്പൂതിരി പുളിയാമ്പിള്ളി നമ്പൂരി കല്ലന്താറ്റിൽ ഗുരുക്കൾ കോലത്തിരിയും സാമൂതിരിയും പാണ്ടമ്പറമ്പത്തു കോടൻഭരണിയിലെ ഉപ്പുമാങ്ങ മംഗലപ്പിള്ളി മൂത്തതും പുന്നയിൽ പണിക്കരും കാലടിയിൽ ഭട്ടതിരി വെൺമണി നമ്പൂതിരിപ്പാടന്മാർ കുഞ്ചമൺപോറ്റിയും മറ്റപ്പള്ളി നമ്പൂതിരിപ്പാടും വയക്കര അച്ചൻ മൂസ്സ് കോഴിക്കോട്ടങ്ങാടി കിടങ്ങൂർ കണ്ടങ്കോരൻ
ഗ്രന്ഥം 2 കുമാരനല്ലൂർ ഭഗവതി തിരുനക്കര ദേവനും അവിടുത്തെ കാളയും ഭവഭൂതി വാഗ്ഭടാചാര്യർ പ്രഭാകരൻ പാതായിക്കര നമ്പൂരിമാർ കാരാട്ട് നമ്പൂരി വിഡ്ഢി!
കൂശ്മാണ്ടം കുഞ്ചൻ നമ്പ്യാരുടെ ഉത്ഭവം വലിയ പരിഷ ശങ്കരനാരായണ ചാക്യാർ ആഴുവാഞ്ചേരി തമ്പ്രാക്കളും മംഗലത്തു ശങ്കരനും നാലേക്കാട്ടു പിള്ളമാർ കായംകുളം കൊച്ചുണ്ണി കൈപ്പുഴ രാജ്ഞിയും പുളിങ്കുന്ന് ദേശവും ഒരന്തർജ്ജനത്തിന്റെ യുക്തി പാഴൂർ പെരുംതൃക്കോവിൽ പാക്കനാരുടെ ഭാര്യയുടെ പാതിവ്രത്യം രണ്ടു മഹാരാജാക്കന്മാരുടെ സ്വഭാവവ്യത്യാസം കൊച്ചുനമ്പൂരി ചെമ്പകശ്ശേരി രാജാവും മേപ്പത്തൂർ ഭട്ടതിരിയും വട്ടപ്പറമ്പിൽ വലിയമ്മ വൈക്കത്തു തിരുനീലകണ്ഠൻ
ഗ്രന്ഥം 3 കിളിരൂർകുന്നിന്മേൽ ഭഗവതി പൂന്താനത്തു നമ്പൂരി ആലത്തൂർ നമ്പി വയസ്‌കര ചതുർവേദി ഭട്ടതിരിയും യക്ഷിയും രാമപുരത്തു വാര്യർ ചെമ്പ്രയെഴുത്തച്ഛന്മാർ കൊച്ചി ശക്തൻതമ്പുരാൻ തിരുമനസ്സുകൊണ്ടു അമ്മന്നൂർ പരമേശ്വര ചാക്യാർ ചേരാനല്ലൂർ കുഞ്ചുക്കർത്താവ് കൊട്ടാരക്കര ഗോശാല തേവലശേരി നമ്പി ചില ഈശ്വരന്മാരുടെ പിണക്കം പറങ്ങോട്ടു നമ്പൂരി പാക്കിൽ ശാസ്താവ് കൊടുങ്ങല്ലൂർ വസൂരിമാല തൃപ്പൂണിത്തുറ ക്ഷേത്രത്തിലെ ഉത്സവങ്ങൾ ആറന്മുളമാഹാത്മ്യം കോന്നിയിൽ കൊച്ചയ്യപ്പൻ
ഗ്രന്ഥം 4 ഊരകത്തു അമ്മതിരുവടി സ്വാതിതിരുനാൾ മഹാരാജാവുതിരുമനസ്സുകൊണ്ട് പുലാമന്തോൾ മൂസ്സ് ശാസ്താംകോട്ടയും കുരങ്ങന്മാരും മഴമംഗലത്തു നമ്പൂരി വയസ്‌ക്കരകുടുംബവും അവിടുത്തെ ശാസ്താവും കായംകുളത്തു രാജാവിന്റെ ശ്രീചക്രം കുളപ്പുറത്തു ഭീമൻ മണ്ണടിക്കാവും കാമ്പിത്താനും ശ്രീകൃഷ്ണകർണാമൃതം കടമറ്റത്ത് കത്തനാർ പുരുഹരിണപുരേശമാഹാത്മ്യം തോലകവി കുഞ്ചുക്കുട്ടിപ്പിള്ള സർവാധികാര്യക്കാർ അച്ഛൻകോവിൽശാസ്താവും പരിവാരമൂർത്തികളും അവണാമനയ്ക്കൽ ഗോപാലൻ
ഗ്രന്ഥം 5 പള്ളിപ്പുറത്തുകാവ് എളേടത്തുതൈക്കാട്ടു മൂസ്സന്മാർ കൈപുഴത്തമ്പാൻ കൊല്ലം വിഷാരിക്കാവ് വയസ്‌ക്കര ആര്യൻ നാരായണൻമൂസ്സ് അവർകളുടെ ചികിത്സാനൈപുണ്യം ചംക്രോത്തമ്മ അവണങ്ങാട്ട് പണിക്കരും ചാത്തന്മാരും കുട്ടഞ്ചേരി മൂസ്സ് പള്ളിവാണപ്പെരുമാളും കിളിരൂർ ദേശവും കാടാംകോട്ടു മാക്കം ഭഗവതി ഒരു യൂറോപ്യന്റെ സ്വാമിഭക്തി സംഘക്കളി കൊട്ടാരക്കരച്ചന്ദ്രശേഖരൻ
ഗ്രന്ഥം 6 പനയന്നാർ കാവ് ഉത്രം തിരുനാൾ തിരുമനസ്സുകൊണ്ടും കഥകളിയോഗവും കപ്ലിങ്ങാട്ടു നമ്പൂരിയും ദേശമംഗലത്തു വാര്യരും വിജയാദ്രി മാഹാത്മ്യം നടുവിലേപ്പാട്ട് ഭട്ടതിരി ആറന്മുള ദേവനും മങ്ങാട്ടു ഭട്ടതിരിയും മുണ്ടേമ്പിള്ളി കൃഷ്ണമാരാർ മണ്ണാറശ്ശാല മാഹാത്മ്യം ഒരു സ്വാമിയാരുടെ ശാപം പുല്ലങ്കോട്ട് നമ്പൂരി പനച്ചിക്കാട്ടു സരസ്വതി വെള്ളാടു നമ്പൂരി ആറന്മുള വലിയ ബാലകൃഷ്ണൻ
ഗ്രന്ഥം 7 ചെങ്ങന്നൂർ ഭഗവതി എടവെട്ടിക്കാട്ടു നമ്പൂരി പയ്യന്നൂർ ഗ്രാമം ഒളശ്ശയിൽ വേട്ടക്കൊരുമകൻ കാവ് ശബരിമല ശാസ്താവും പന്തളത്തു രാജാവും വൈക്കത്തെ പാട്ടുകൾ പെരുമ്പുലാവിൽ കേളുമേനോൻ ചെമ്പകശ്ശേരിരാജാവും രാജ്ഞിയും വില്വമംഗലത്തു സ്വാമിയാർ 2 പാമ്പുമ്മേക്കാട്ടു നമ്പൂരി കാളിദാസൻ പന്തളം നീലകണ്ഠൻ
ഗ്രന്ഥം 8 ചിറ്റൂർ കാവിൽ ഭഗവതി കല്ലൂർ നമ്പൂരിപ്പാടന്മാർ തകഴിയിൽ ശാസ്താവും അവിടുത്തെ എണ്ണയും അറയ്ക്കൽ ബീബി തിരുവിഴാ മഹാദേവനും അവിടുത്തെ മരുന്നും പാഴൂർ പെരുംതൃക്കോവിൽ തെക്കേടത്ത് കുടുംബക്കാർ മൂക്കോല ക്ഷേത്രങ്ങൾ കുമാരമംഗലത്തു നമ്പൂരി മണ്ടക്കാട്ടമ്മനും കൊടയും തിരുവട്ടാറ്റാദികേശവൻ